**МОДЕЛ ОКВИРНОГ СПОРАЗУМА**

**Овај оквирни споразум закључен је између:**

1. **Универзитет у Београду-Институт за мултидисциплинарна истраживања, Кнеза Вишеслава 1, Београд,** матични број: 07002068, ПИБ: 101012100, рачун број: 265-3300310010910-66 код пословне банке ,,RAIFFEISEN BANKA a.d. Beograd“ кога заступа директор др **Драгица Станковић**, у даљем тексту Наручилац.

**2. Пун назив испоручиоца** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_,ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Испоручилац.

**са подизвођачима:**

А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица и бр.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_ Назив банке\_\_\_\_\_\_\_\_\_\_\_\_\_\_\_\_\_\_\_\_

кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

за део предмета набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**са понуђачима из групе понуђача:**

А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица и бр.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_ Назив банке\_\_\_\_\_\_\_\_\_\_\_\_\_\_\_\_\_\_\_\_

кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Стране у оквирном споразуму сагласно констатују:**

* да је Наручилац у складу са Законом о јавним набавкама („Службени гласник РС“, бр. 91/2019) спровео отворени поступак јавне набавке добара **ЈН бр. 0001/2024 – Рачунарска опрема и материјал**, са циљем закључења оквирног споразума са једним понуђачем на период од годину дана;

- да је Наручилац донео Одлуку о закључењу оквирног споразума поступка јавне набавке број \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ 2024. године, у складу са којом се закључује овај оквирни споразум између Наручиоца и Добављача;

* да је Добављач доставио Понуду бр. \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ 2024. године, која чини саставни део овог оквирног споразума (у даљем тексту: Понуда добављача);
* да овај оквирни споразум не представља обавезу Наручиоца да закључи уговор о јавној набавци;
* да обавеза настаје закључењем појединачног уговора о јавној набавци или издатих наруџбеница на основу оквирног споразума.

**ПРЕДМЕТ ОКВИРНОГ СПОРАЗУМА**

**Члан 1.**

Предмет овог оквирног споразума је утврђивање услова за закључење појединачних уговора о јавној набавци добара за **ЈН бр. 0001/2024 – Рачунарска опрема и материјал**, између Наручиоца и Добављача, на начин и под условима утврђеним у документацији о набавци, а у складу са условима из Понуде добављача број \_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_ године, одредбама овог оквирног споразума и стварним потребама Наручиоца.

**Члан 2.**

Техничка спецификација са количинама добара, дата је у документацији о набавци и чини саставни део овог оквирног споразума. Количине у техничкој спецификацији су оквирне за све време важење оквирног споразума.

**ВАЖЕЊЕ ОКВИРНОГ СПОРАЗУМА**

**Члан 3.**

Овај оквирни споразум се закључује на период од годину дана, а ступа на снагу даном потписивања учесника споразума и достављања средстава финансијског обезбеђења из члана 10. оквирног споразума.

Током периода важења оквирног споразума, предвиђа се закључење више појединачних уговора о јавној набавци добара односно издавање више наруџбеница на основу овог оквирног споразума.

**ЦЕНА ОКВИРНОГ СПОРАЗУМА**

**Члан 4.**

Укупна понуђена цена за набавку добара из члана 1. овог оквирног споразума износи \_\_\_\_\_\_\_\_\_\_\_\_\_\_\_\_\_ динара, без обрачунатог пореза на додату вредност, односно \_\_\_\_\_\_\_\_\_\_\_\_\_\_\_\_\_ динара, са обрачунатим порезом на додату вредност. У цену предметних добара су урачунати царински, транспортни и сви други трошкови.

Јединичне цене исказане у понуди Добављача су фиксне и не могу се мењати за све време важења оквирног споразума.

Уговори о јавним набавкама извршавају се по јединичним ценама из прихваћене понуде Добављача.

**НАЧИН И УСЛОВИ ЗАКЉУЧЕЊА ПОЈЕДИНАЧНИХ УГОВОРА/НАРУЏБЕНИЦА**

**Члан 5.**

Након ступања на снагу оквирног споразума, када настане потреба Наручиоца за предметом набавке, Наручилац ће Добављачу упутити позив за закључење уговора о јавној набавци.

Уз позив доставља се и уговор о јавној набавци на потписивање.

Уговор о јавној набавци се по правилу може закључити и путем издавања наруџбенице. Уколико се уговор закључује путем издавања наруџбенице, основни начин достављања позива и наруџбенице је путем коришћења електронске поште.

Адреса електронске поште Добављача је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*навести електронску пошту Добављача*).

Наручилац ће при слању позива путем електронске поште од Добављача захтевати да на исти начин потврди пријем позива, што је Добављач и дужан да учини.

Наручилац при слању позива доказује само слање позива, односно да је електронско обавештење напустило његов информациони систем, а не одговара за то да ли је Добављач стварно примио позив. О евентуалној промени електронске поште Добављач писаним путем обавештава Наручиоца. Уколико Наручилац од Добављача не прими промену електронске поште, позив се шаље на до тада саопштене адресе.

Уговори о јавној набавци који се закључују на основу оквирног споразума морају се доделити пре завршетка трајања оквирног споразума, с тим да се трајање појединих уговора закључених на основу оквирног споразума не мора подударати са трајањем оквирног споразума, већ по потреби може трајати краће или дуже.

**НАЧИН И РОК ПЛАЋАЊА**

**Члан 6.**

Рок плаћања је \_\_\_\_\_\_\_\_\_\_\_\_\_\_\_ дана (*уписати рок из понуде*) од дана пријема исправног рачуна испостављеног у складу са Законом о електронском фактурисању (Сл. гласник РС бр. 44/2021, 129/2021 и 138/2022), а након извршеног квалитативног и квантитативног пријема добара, на основу појединачног уговора о јавној набавци закљученог у складу са овим оквирним споразумом, односно на основу издате наруџбенице.

Продавац је дужан да се региструје као корисник система електронских фактура, у складу са Законом о електронском фактурисању (Сл. гласник РС бр. 44/2021, 129/2021 и 138/2022), с обзиром на то да Купац припада јавном сектору.

**РОК И НАЧИН ИСПОРУКЕ ДОБАРА**

**Члан 7.**

Испорука предметних добара је сукцесивна,директна (без посредника), а количину и динамику утврђује Наручилац писаним захтевом лица овлашћеног за набавку.

Добављач се обавезује да добра из члана 1. овог оквирног споразума испоручи Наручиоцу у року од \_\_\_\_\_\_\_ радних дана (*максимум 5 радних дана*) од дана добијања писане поруџбине за испоруку.

Испорука и пријем добара вршиће се у ФЦО – магацин Наручиоца – Београд, Кнеза Вишеслава 1, радним даном (осим суботе и недеље), у времену од 08-15 часова.

Добављач се обавезује да добра из члана 1. овог уговора испоручи Наручиоцу у оригиналном паковању са приложеном оригиналном произвођачком декларацијом уз свако паковање.

Добављач гарантује квалитет испоручених добара у складу са важећим стандардима и законским прописима и преузима све законске обавезе које се односе на отклањање последица које настану испоруком добара неодговарајућег квалитета.

Квалитативни и квантитативни пријем добара вршиће се приликом њиховог преузимања.

**ПРИЈЕМ ДОБАРА И ОТКЛАЊАЊЕ НЕДОСТАТАКА**

**Члан 8.**

Добављач гарантује квалитет испоручених добара у складу са важећим стандардима и законским прописима и преузима све законске обавезе које се односе на отклањање последица које настану испоруком добара неодговарајућег квалитета.

Наручилац и Добављач ће приликом примопредаје добара, заједнички констатовати евентуалне недостаке у погледу квалитета и квантитета испоручених добара и о томе ће одмах сачинити записник. Наручилац задржава право да рекламира Добављачу и недостатке у погледу квалитета и квантитета испоручених добара који се нису могли непосредно уочити приликом примопредаје робе, у ком случају ће одмах позвати понуђача да уочене недостатке отклони.

Одзив понуђача по пријави квара на локацији корисника не сме бити дужи од 1 (једног) радног дана.

Уколико се уочени квар не може отклонити, добављач је дужан да рекламирану робу замени исправном најкасније у року од 7 (седам) радних дана по пријему рекламације.

**ВИША СИЛА**

**Члан 9.**

Вишом силом сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности настали после закључења овог оквирног споразума, који онемогућавају извршење преузетих обавеза, а које страна-потписница Оквирног споразума није могла спречити, отклонити или избећи.

Страна – потписница Оквирног споразума која је погођена деловањем више силе обавезна је да обавести другу страну о почетку и завршетку деловања више силе, као и да предузме потребне активности ради ублажавања последица више силе.

Страна – потписница Оквирног споразума која је погођена вишом силом, обавезна је да докаже настанак више силе веродостојним документом издатим од стране надлежног органа, уколико догађај више силе није ноторна чињеница.

У случају да догађај више силе спречавају стране-потписнице оквирног споразума да извршавају своје обавезе за период дужи од једног месеца, обе стране ће споразумно одлучити о даљој примени овог оквирног споразума.

**СРЕДСТВА ОБЕЗБЕЂЕЊА ЗА ИЗВРШАВАЊЕ ОКВИРНОГ СПОРАЗУМА**

**Члан 10.**

Добављач се обавезује да у тренутку закључења овог оквирног споразума, као средство финансијског обезбеђења за добро извршење посла, преда Наручиоцу оригиналну регистровану бланко соло меницу и менично писмо-овлашћење у висини од 10% од укупне вредности оквирног споразума без ПДВ-а.

Уз меницу мора бити достављена и копија картона депонованих потписа који је издат од стране пословне банке коју Добављач наводи у меничном овлашћењу – писму. Рок важења менице је 30 (тридесет) дана дужи од истека важења оквирног споразума.

Достављена меница је безусловна и неопозива и саставни је део овог оквирног споразума.

Наручилац је овлашћен да безусловно реализује средство финансијског обезбеђења у случају неиспуњења обавеза насталих по овом оквирном споразуму.

**ГАРАНТНИ ПЕРИОД**

**Члан 11.**

Добављачсе обавезује да обезбеди сервисирање предмета овог оквирног споразума у гарантном року.

Гарантни рок за испоручена добра под ред. бр. 3-9, 20, 36,37 и 46-51 траје .................... године (*минимум 2 године)* од дана примопредаје добара.

Гарантни рок за испоручена добра под ред. бр. 10 и 16-19 траје .................... године (*минимум 3 године)* од дана примопредаје добара.

Гарантни рок за испоручена добра под ред. бр. 23, 29, 32-35 и 38-42 траје .................... године (*минимум 5 година)* од дана примопредаје добара.

Овај рок подразумева гаранцију за исправност и не може бити краћи од рока који даје произвођач у декларацији, а тече од дана потписивања записника о примопредаји добара.

Током гарантног периода, Добављачсе обавезује да изврши сервисирање добара под условом да су иста коришћена и одржавана под нормалним условима и у складу са упутством датим од произвођача и да увек када је то могуће обезбеди заменски уређај док траје поступак сервисирања.

Наручилац је дужан да писаним путем обавести Добављачао потреби сервисирања, уз навођење серијског броја и датума доставе добара, а пре истека гарантног рока. Одзив Добављачапо пријави квара на локацији Наручиоца не сме бити дужи од 1 (једног) радног дана од позива Наручиоца.

**ИЗМЕНЕ И ДОПУНЕ ОКВИРНОГ СПОРАЗУМА**

**Члан 12.**

Измене и допуне овог оквирног споразума су могуће ради набавке додатних добара само у случају када би промена Добављача била немогућа због економских или техничких разлога и уколико би таква промена истовремено проузроковала значајне потешкоће или знатно повећање трошкова за Наручиоца.

Измене овог оквирног споразума су могуће уколико је потреба за изменом настала због околности које Наручилац није могао да предвиди и уколико се таквом изменом не мења природа оквирног споразума.

У случају из става 1. и 2. овог члана, повећање вредности оквирног споразума не може да буде веће од 50% вредности без ПДВ из чл. 4. овог оквирног споразума.

Иземене овог оквирног споразума су могуће ради повећања обима набавке под условом да вредност измене буде мања од 10% вредности без ПДВ из чл. 4. овог оквирног споразума при чему то увећање не може бити веће од 15.000.000,00 динара без ПДВ-а.

Измене и допуне овог оквирног споразума важе само уз сагласност свих споразумних страна, ако се дају у писаној форми као анекс оквирног споразума, који мора бити потписан од стране овлашћених лица свих споразумих страна.

**ОТКАЗ ОКВИРНОГ СПОРАЗУМА**

**Члан 13.**

Наручилац и Добављач су сагласни да свака страна може да откаже овај оквирни споразум и пре истека рока на који је оквирни споразум закључен, под условом да за то постоје оправдани разлози.

Разлоге за отказ оквирног споразума дужна је да понуди и образложи страна која отказује оквирни споразум.

Оквирни споразум се отказује писаним захтевом са образложењем разлога за отказ.

Писани захтев за отказ оквирног споразума доставља се страни препорученом пошиљком уз повратницу.

Отказни рок је 15 (петнаест) дана од дана пријема писаног отказа код стране којој се оквирни споразум отказује.

За случај отказа оквирног споразума, стране су дужне да сва права и обавезе по основу оквирног споразума уреде и испуне до истека отказног рока.

**ПРЕЛАЗНЕ И ЗАВРШНЕ ОДРЕДБЕ**

**Члан 14**.

За све што није регулисано овим оквирним споразумом примењиваће се одредбе Закона о облигационим односима као и други важећи прописи који регулишу ову материју.

**Члан 15.**

Свака страна у оквирном споразуму је сагласна да сва спорна питања у вези овог оквирног споразума решавају споразумно, с тим да за решавање евентуалних спорова који не буду решени мирним путем, уговарају надлежност Привреднoг суда у Београду.

**Члан 16.**

Овај оквирни споразум ступа на снагу даном потписивања обе стране, а закључује се на одређено време, у трајању од једне године од дана потписивања.

**Члан 17.**

Овај оквирни споразум је сачињен у 4 (четири) истоветна примерка од којих свака страна задржава по 2 (два) примерка.

ЗА ДОБАВЉАЧА ЗА НАРУЧИОЦА

\_\_\_\_\_\_\_\_\_\_\_\_\_\_\_\_\_\_ др Драгица Станковић, директор

***Напомена:***

*Модел оквирног споразума представља садржину оквирног споразума који ће бити закључен са изабраним понуђачем.*